надзор и управление на държавните активи към Държавния съвет (SASAC) (32). Държавните органи са също така пряко или косвено акционери на няколко други основни производители на скорбяла от царевица. Известен пример е случаят с Zhucheng Xingmao Corn Developing Co. Ltd — водещият производител на скорбяла от царевица (13,29 % на пазара) (33) — където 74 % от дяловете се държат от Zhucheng Foreign Trade Corp., което от своя страна е 26,54 % собственост на град Zhucheng. (34)
 (65)
 Както беше представено от заявителя, производството на MSG представлява химичен процес, включващ използването на скорбяла от царевица и амоняк. Следователно производителите на MSG могат да се считат и за активни участници в китайския химически сектор. По отношение на този сектор Комисията установи, че съгласно националните статистически данни държавните предприятия (ДП) представляват 52 % от общите активи на химичните предприятия през 2015 г. (35) Държавните предприятия, и по-специално големите централни предприятия, играят традиционно доминираща роля в химическата промишленост на КНР поради олигополното си положение нагоре по веригата/при изходната суровина, лесния достъп до отпуснатите от правителството ресурси (средства, заеми, земя и т.н.) и силното влияние при вземането на правителствени решения.
 (66)
 Що се отнася до посоченото по-горе, ПК и ККП поддържат структури, чрез които оказват трайно влияние върху предприятията и особено върху държавните предприятия или контролираните от държавата предприятия. Държавата (а в много отношения и ККП) не само активно формулира общите икономически политики и упражнява надзор над тяхното изпълнение от страна на дружествата (по-специално държавните или контролираните от държавата предприятия), но и отстоява правото си да участва в техния процес на вземане на оперативни решения. Това обикновено става чрез ротация на кадри между държавните органи и тези дружества, участие на партийни членове в изпълнителните органи на дружествата и създаване на „партийни звена“ в структурите на дружествата (вж. също раздел 3.2.3.4), както и чрез определяне на корпоративната структура на сектора (36). Що се отнася до държавните предприятия и контролираните от държавата предприятия, последните получават в замяна специален статут в китайската икономика, което води до редица икономически ползи, по-специално защита от конкуренция и преференциален достъп до съответните материали за влагане, в това число финансова подкрепа (37). Елементите, които показват наличието на държавен контрол върху предприятията във веригата на стойността на MSG и химическия сектор като цяло, са разгледани по-подробно в раздел 3.2.3.4 по-долу.
 (67)
 Със значителното ниво на правителствена намеса във веригите на химическа стойност в КНР, държавната собственост и контрола върху някои водещи предприятия за производство на скорбяла от царевица, както и поради факта, че — както е установено от Комисията — някои водещи производители на MSG получават указания от държавата, разчитат на нейната подкрепа и в някои случаи прилагат идеологията на ККП, дори частни производители на продукта, предмет на прегледа, са възпрепятствани да работят при пазарни условия. Както публичните, така и частните предприятия, осъществяващи дейност в производството на MSG и на материалите за влагане, използвани при производството на MSG, също пряко или косвено са обект на политически надзор и получават указания, както е посочено в раздел 3.2.3.5 по-долу.
 3.2.3.4. Значителни нарушения съгласно член 2,